ข่าวประชาสัมพันธ์

**อนันตรา คอนคอร์โซ โรมา งานแสดงรถหรูใจกลางกรุงโรม**

***เตรียมเปิดม่านครั้งแรกในเดือนเมษายน 2569 โดยมี UBS เป็นพันธมิตรหลักของงาน***

**กรุงเทพฯ 9 กันยายน 2568** – งาน **อนันตรา คอนคอร์โซ โรมา** (Anantara Concorso Roma) ซึ่งเดิมมีกำหนดจัดขึ้นเป็นครั้งแรกในปี 2568 เตรียมกลับมาอย่างยิ่งใหญ่ในวันที่ 16 – 19 เมษายน 2569 เพื่อพลิกโฉมกรุงโรมให้กลายเป็นเวทีแห่งการเฉลิมฉลองยนตรกรรมหรูสุดคลาสสิกและศิลปะการใช้ชีวิตแบบเหนือระดับ ด้วยการจัดแสดงคอลเลกชันยานยนต์สัญชาติอิตาลีที่หรูหราและทรงคุณค่าบนพื้นที่จัดแสดงที่ขยายให้ใหญ่ขึ้น พร้อมเพิ่มสถานที่จัดกิจกรรมและจัดโปรแกรมสุดเอ็กซ์คลูซีฟ เพื่อฉลองความงดงามของชีวิตที่เปี่ยมสุขในแบบ ลา โดลเช วีตา (la dolce vita) ของชาวอิตาเลียนในทุกแง่มุม ทั้งการบริการ อาหารรสเลิศ และสไตล์อันเป็นเอกลักษณ์

งานคอนคอร์โซครั้งยิ่งใหญ่ที่หลายคนรอคอย ซึ่งกำลังจะจัดขึ้นในปี 2569 โดยกลุ่ม อนันตรา โฮเทลส์ แอนด์ รีสอร์ทส์ (Anantara Hotels and Resorts) มีโรงแรม อนันตรา ปาลาซโซ นายาดี โรม (Anantara Palazzo Naiadi Rome) เป็นเจ้าภาพอย่างเป็นทางการร่วมกับ UBS (Union Bank of Switzerland) ในพันธมิตรหลัก พร้อมด้วยพันธมิตรชั้นนำอย่าง Richard Mille และ Lockton หลังจากที่ต้องเลื่อนงานในปี 2568 ออกไปเพื่อแสดงความอาลัยต่อการสวรรคตของสมเด็จพระสันตะปาปาฟรานซิส งานคอนคอร์โซครั้งแรก ซึ่งจะมีขึ้นในปี 2569 จึงได้รับการเตรียมการอย่างพิเศษให้ยิ่งใหญ่เป็นประวัติการณ์ และได้การตอบรับเข้าร่วมงานอย่างอบอุ่นจากนักสะสมรถยนต์ระดับแนวหน้าของโลก โดยจะมีรถเข้าร่วมจัดแสดง อาทิ

* 1902 FIAT type 12/16hp
* 1938 Lancia Astura 4 Serie Tipo 41 Cabriolet
* 1951 Cisitalia 202 SC Gran Sport Cabriolet
* 1956 Alfa Romeo 1900 Zagato
* 1963 Ferrari 275P

ณ ใจกลางกรุงโรม บริเวณ จัตุรัสปิอัสซา เดลลา รีพับลิกา (Piazza della Repubblica) โรงแรม อนันตรา ปาลาซโซ นายาดี โรม ยืนหยัดด้วยความงดงามที่ผสานระหว่างอดีตและปัจจุบัน โดยตัวโรงแรมตั้งอยู่ภายในอาคารที่เคยเป็นพระราชวังหินอ่อนแห่งศตวรรษที่ 19 สร้างขึ้นเหนือโบราณสถานอันเลื่องชื่ออย่าง Diocletian Thermal Baths หรือโรงอาบน้ำที่ใหญ่ที่สุดในยุคโรมัน ที่มีประวัติย้อนไปถึงปี ค.ศ. 298ทัศนียภาพอันงดงามของน้ำพุแห่งนางไม้ (Fountain of the Naiads) และตัวอาคารทรงครึ่งวงกลมอันโดดเด่นที่ได้รับแรงบันดาลใจจากอัฒจันทร์โรมัน ผสานเข้ากับระเบียงเสานีโอคลาสสิกอันโอ่อ่าทำให้โรงแรม อนันตรา แห่งนี้จึงกลายเป็นฉากหลังอันงดงามตระการตาสำหรับงาน อนันตรา คอนคอร์โซ โรมา ครั้งปฐมฤกษ์

**ความสง่างามอันเหนือระดับ**

ด้วยความสนับสนุนอย่างเต็มที่จากหน่วยงานการปกครองส่วนท้องถิ่นของกรุงโรม (Roma Capitale) งานคอนคอร์โซนี้จึงกลับมาด้วยการขยายพื้นที่การจัดแสดงให้ใหญ่กว่าที่เคย จากสถานที่ดั้งเดิมที่ คาสินา วาลาเดียร์ (Casina Valadier) สู่จัตุรัสบูคาเรสต์ภายในสวนวิลล่าบอร์เกเซอันงดงาม เพื่อสร้างบรรยากาศจัดแสดงที่น่าตื่นตายิ่งขึ้น

อีกหนึ่งไฮไลต์สำคัญคืองานเลี้ยงมื้อค่ำสุดหรูที่จะจัดขึ้น ณ พระราชวัง Palazzo Brancaccio ใกล้มหาวิหาร Santa Maria Maggiore ซึ่งคฤหาสน์ชั้นสูงของกรุงโรมแห่งนี้ โดดเด่นด้วยสถาปัตยกรรมอันวิจิตรและการตกแต่งภายที่งดงามและหรูหรา ให้ค่ำคืนแห่งงานแบล็กไทเป็นหนึ่งในช่วงเวลาที่น่าจดจำที่สุดของงานนี้

**ไฮไลต์โปรแกรมสุดพิเศษ**

กิจกรรมสุดเอ็กซ์คลูซีฟของงานนี้จะเริ่มต้นขึ้นตั้งแต่วันพุธที่ 15 เมษายน ด้วยทัวร์ส่วนตัวรอบกรุงโรมและประสบการณ์ช็อปปิ้งสุดหรูสำหรับแขกที่มาถึงก่อนวันจัดงาน พร้อมงานเลี้ยงต้อนรับอันเจิดจรัสบนรูฟท็อปของโรงแรม อนันตรา ปาลาซโซ นายาดี โรม ในค่ำคืนวันพฤหัสบดีที่ 16 เมษายน ส่วนวันศุกร์ที่ 17 เมษายน จะเปิดฉากด้วยกิจกรรมแกรนด์ทัวร์ Giro d’Anantara ขบวนพาเหรดเหล่ารถหรู เริ่มต้นจาก จัตุรัสปิอัสซา เดลลา รีพับลิกา เคลื่อนขบวนผ่านท้องถนนสำคัญทั่วกรุงโรม สร้างบรรยากาศที่น่าตื่นตาตื่นใจให้กับผู้ชมทั่วเมือง ก่อนจะปิดท้ายวันด้วยดินเนอร์รสเลิศโดย Trattoria Guglielmo ณ คาสินา วาลาเดียร์ กลางสวนวิลล่าบอร์เกเซ

ในวันเสาร์ที่ 18 เมษายน จะเป็นกิจกรรม Concours ซึ่งเป็นวันตัดสินสุดยอดรถหรูแต่ละประเภท โดยเหล่าผู้เข้าร่วมงานจะมารวมตัวกันที่ คาสินา วาลาเดียร์ และจัตุรัสบูคาเรสต์ เพื่อเพลิดเพลินกับมื้อกลางวันในแบบส่วนตัว กิจกรรมชมเมืองแบบวีไอพี ก่อนจะเข้าสู่ค่ำคืนอันหรูหรากับงานแบล็กไท ณ พระราชวัง Palazzo Brancaccio ก่อนจะปิดท้ายในวันอาทิตย์ที่ 19 เมษายน ด้วยการแสดงรถยนต์รอบสุดท้าย และพิธีมอบรางวัลอันทรงเกียรติ โดยมีการประกาศสุดยอดรถหรู the Best in Show เป็นไฮไลต์

ผู้เข้าร่วมงานและผู้ที่หลงใหลในสุดยอดรถยนต์สามารถสำรองแพ็กเกจสุดเอ็กซ์คลูซีฟเพื่อเข้าร่วมงานเต็มรูปแบบอย่างใกล้ชิดและเต็มอรรถรส โดยแพ็กเกจพิเศษนี้รวมบัตรเข้าร่วมงานแบบวีวีไอพี ตลอดสุดสัปดาห์ ที่พักสุดหรู ณ โรงแรมอนันตรา ปาลาซโซ นายาดี โรม ประสบการณ์ดินเนอร์สุดพิเศษ และสิทธิ์ในการเข้าถึงกิจกรรมต่างๆ แบบเหนือระดับ สำหรับผู้ที่ต้องการเข้าร่วมเฉพาะวันสามารถซื้อบัตรเข้าชมเริ่มต้นเพียง 95 ยูโร รวมถึงมีแพ็กเกจสุดสัปดาห์ทั้งแบบรวมและไม่รวมที่พักให้เลือกตามความสะดวกอีกด้วย

สำหรับข้อมูลเพิ่มเติมเกี่ยวกับงาน อนันตรา คอนคอร์โซ โรมา ครั้งปฐมฤกษ์ ผู้ที่สนใจสามารถลงทะเบียนเพื่อรับจดหมายข่าว [อนันตรา คอนคอร์โซ โรมา](https://www.anantaraconcorsoroma.com/en/newsletter/?_gl=1*4earfu*_gcl_au*MTU4NzY2Mjc4NS4xNzQ1ODEwOTU5*_ga*MjA0NTQ0NTgyNy4xNzE1MDU4NTg1*_ga_3YQC39M8ZK*czE3NDk2MTI4MTUkbzY3MSRnMSR0MTc0OTYxMjg5NSRqNDgkbDAkaDEyNzQ3OTQ0NTM.) หรือติดตามความเคลื่อนไหวได้ทาง Instagram [@anantaraconcorsoroma](https://www.instagram.com/anantaraconcorsoroma/) เว็บไซต์ [www.anantaraconcorsoroma.com](http://www.anantaraconcorsoroma.com) สำหรับบัตรเข้าชมงานหรือแพ็กเกจกรุณาติดต่อ guest-relations@anantaraconcorsoroma.com

-จบ-

**ข้อมูลสำหรับบรรณาธิการ**

**อนันตรา** เป็นแบรนด์โรงแรมหรู ที่เชื่อมนักเดินทางรุ่นใหม่ เข้ากับสถานที่ ผู้คน และเรื่องราว ผ่านประสบการณ์ของแต่ละบุคคลด้วยการบริการ จากใจ ณ หลากหลายจุดหมายสำคัญทั่วโลก โรงแรมและรีสอร์ทในเครืออนันตราทุกแห่งจึงเป็นประตูสู่การเดินทางเพื่อเก็บเกี่ยวประสบการณ์ในแบบของตน ไม่ว่าจะเป็นในเมืองอันทันสมัย ไปจนถึงกลางทะเลทราย หรือเกาะน้อยใหญ่ อนันตรา พร้อมพานักเดินทางไปสัมผัสกับมนต์เสน่ห์ของท้องถิ่นที่ยังคงซึ่งความหรูหราด้วยการบริการอันเป็นเลิศ

ปัจจุบันเครืออนันตรามีโรงแรมและรีสอร์ทที่สวยงามกว่า 50 แห่งในประเทศไทย มัลดีฟส์ อินโดนีเซีย เวียดนาม จีน กัมพูชา มาเลเซีย ศรีลังกา มอริเชียส เซเชลส์ โมซัมบิก แซมเบีย สหรัฐอาหรับเอมิเรตส์ กาตาร์ โอมาน ตูนิเซีย โปรตุเกส สเปน ฮังการี และอิตาลี โดยมีโครงการเปิดโรงแรมเพิ่มทั้งในเอเชีย ตะวันออกกลาง และยุโรป

สำหรับข้อมูลเพิ่มเติมเกี่ยวกับโรงแรมอนันตรา, รีสอร์ทและสปา [www.anantara.com](http://www.anantara.com)

ติดตามเราได้ที่[เฟสบุ๊ค](http://www.facebook.com/anantara), [X](https://x.com/anantara_hotels), [อินสตาแกรม](https://instagram.com/anantara_hotels/), [Tiktok](https://www.tiktok.com/%40anantarahotels) และ [YouTube](https://www.youtube.com/user/AnantaraJourneys)

**เกี่ยวกับไมเนอร์ โฮเทลส์ (Minor Hotels)**

ไมเนอร์ โฮเทลส์ เป็นบริษัทผู้ดำเนินธุรกิจการบริการระดับโลก โดยปัจจุบันมีโรงแรม รีสอร์ท และที่พักอาศัย จำนวนมากกว่า 560 แห่งใน 57 ประเทศ ในฐานะเจ้าของ โรงแรม ผู้ดำเนินการ และนักลงทุน ไมเนอร์ โฮเทลส์ตอบสนองความต้องการและความปรารถนาของนักเดินทางทั่วโลกผ่านแบรนด์โรงแรมที่หลากหลาย อาทิ อนันตรา อวานี เอเลวาน่า คอลเลคชั่น เอ็นเอช เอ็นเอช คอลเลคชั่น นาว โอ๊คส์ และทิโวลี รวมถึงกลุ่มธุรกิจที่เกี่ยวข้องอีกมากมาย ไม่ว่าจะเป็นร้านอาหารและบาร์ระดับพรีเมียม ประสบการณ์ท่องเที่ยวสุดพิเศษ รวมถึงแบรนด์ด้านสปาและเวลเนสระดับโลก ด้วยประสบการณ์ยาวนานกว่า 40 ปี ไมเนอร์ โฮเทลส์ มุ่งมั่นเสริมสร้างแบรนด์ให้แข็งแกร่ง สานความร่วมมืออย่างยั่งยืน และขับเคลื่อนความสำเร็จทางธุรกิจ ด้วยการให้ความสำคัญกับสิ่งที่มีความหมายที่สุดสำหรับแขกผู้เข้าพัก ทีมงาน และพันธมิตรทางธุรกิจ

นอกจากนี้ ไมเนอร์ โฮเทลส์ เป็นสมาชิกที่ของ [Global Hotel Alliance (GHA)](https://www.globalhotelalliance.com/) ซึ่งเป็นพันธมิตรแบรนด์โรงแรมอิสระที่ใหญ่ที่สุดในโลก และมีโปรแกรมสะสมคะแนน [Minor Discovery](https://www.minorhotels.com/en/loyalty) ซึ่งเป็นส่วนหนึ่งของ GHA DISCOVERY

สำหรับรายละเอียดเพิ่มเติมเยี่ยมชมได้ที่เว็บไซต์ www.minorhotels.com หรือดูข่าวสารอื่น ๆ ได้ที่ [Facebook](https://www.facebook.com/minorhotels), [Instagram](https://www.instagram.com/minorhotels/), [LinkedIn](https://www.linkedin.com/company/minor-hotel-group/) และ [YouTube](https://www.youtube.com/%40MinorHotels)

**สอบถามข้อมูลเพิ่มเติมได้ที่ฝ่ายประชาสัมพันธ์:**

จุฬารักษ์ ชลหาญ (ผู้อำนวยการอาวุโสฝ่ายประชาสัมพันธ์)

อีเมล Jularak\_ch@minor.com

นิชา พงศ์สถาพร (ผู้ช่วยผู้อำนวยการฝ่ายประชาสัมพันธ์)

อีเมล nicha\_po@minor.com